#### Prihvatljivo područje provedbe projekta

Prihvatljivo područje provedbe projekta je područje jedinica lokalne samouprave razvrstanih u I., II. i III. skupinu prema indeksu razvijenosti.

#### Prihvatljiva područja sufinanciranja

Prihvatljivi su projektni prijedlozi lokalnih razvojnih projekata čiji su nositelji prihvatljivi podnositelji zahtjeva ili prihvatljivi partneri, a obuhvaćaju ulaganja u:

* komunalnu infrastrukturu: nerazvrstane ceste, županijske ceste, nogostupi, klizišta, biciklističke staze, lokalne vodovodne i kanalizacijske mreže, toplovodi, male elektrane, infrastrukturni objekti u svrhu jačanja turističke ponude (šetnice, poučne staze, vidikovci, žičare),
* socijalnu infrastrukturu: objekti osnovnoškolskog, srednjoškolskog i visokoškolskog obrazovanja, objekti predškolskog odgoja, učenički domovi, hospiciji, objekti zdravstvene namjene, domovi umirovljenika, kulturni centri, domovi kulture, vatrogasni domovi i ostali objekti javne namjene koji su na raspolaganju široj lokalnoj zajednici.

Osnovni preduvjeti prihvatljivosti projektnog prijedloga su:

* usklađenost s propisanom važećom prostorno - planskom dokumentacijom,
* riješeni imovinsko - pravni odnosi.

Vjerodostojnost ispunjenja ovih preduvjeta Podnositelj zahtjeva potvrđuje izjavama koje su sastavni dio Prijavnog obrasca.

Podnositelj zahtjeva u Prijavnom obrascu dostavlja i izjavu da će Projekt za koji je Projektna dokumentacija sufinancirana sredstvima Ministarstva, u razdoblju 3 (tri) godine od završetka iste, kandidirati na programe i fondove Europske unije ili druge raspoložive programe te da će bez obzira na uspješnost prijave o tome dostaviti informacije i dokaze Regionalnom koordinatoru.

Podnositelji zahtjeva/Korisnici su dužni prilikom izrade Projektne dokumentacije voditi računa o primjeni horizontalnih načela, odnosno promicanju jednakih mogućnosti i socijalne uključenosti (promicanja ravnopravnosti spolova te zabrana diskriminacije po bilo kojoj osnovi) i promicanju održivog razvoja (očuvanje, zaštita i unaprjeđenje zaštite okoliša, promicanje korištenja obnovljivih izvora energije i unaprjeđenja energetske učinkovitosti).

#### Prihvatljivi troškovi

Prilikom dodjele sufinanciranja u obzir se mogu uzeti samo troškovi za koje se utvrdi da su prihvatljivi. Troškovi Projektne dokumentacije iskazuju se u Dodatku C - Proračun (u nastavku teksta: Proračun) koji predstavlja procjenu troškova i gornju granicu za prihvatljive troškove.

Podatci navedeni u Proračunu trebaju odgovarati podatcima navedenim u Prijavnom obrascu.

Prihvatljivi troškovi su:

* trošak izrade geodetskog elaborata izvedenog stanja ceste u skladu sa Zakonom o cestama (NN 84/11, 22/13, 54/13, 148/13 i 92/14)
* trošak pripreme projektne i tehničke dokumentacije i tehničkih elaborata,
* trošak izrade idejnog projekte i ishođenje lokacijske dozvole,
* trošak izrade glavnog projekta (arhitektonski, građevinski, elektrotehnički, strojarski i ostali elaborati koji su regulirani zakonskim i drugim propisima, a prethode izradi glavnog projekta),
* trošak ishođenje građevinske dozvole, troškove za sve zakonom propisane doprinose i plaćanja osim doprinosa jedinicama lokalne samouprave